கேள்வி: அக்னிமித்ரா பால் - ஆடை அலங்கார தொழில் பற்றி தகவல் சொல்.
பதில்: பால், ஓர் ஆடை வடிவமைப்பாளராக, ''கோய் மேரே தில் சே பூச்சே'' மற்றும் ''வயா டார்ஜிலிங்'' போன்ற பல பாலிவுட் படங்களுக்கான ஆடைகளை வடிவமைத்துள்ளார். இவர் ஸ்ரீதேவி, ஈஷா தியோல், மிதுன் சக்கரவர்த்தி, ஷோனல் ராவத், கே. கே. மேனன், சோனாலி குல்கர்னி, வினய் பாடக் மற்றும் பர்வின் டபாஸ் ஆகியோருக்கான ஆடைகள் மற்றும் தனிப்பட்ட ஆடை மாடங்களை வடிவமைத்துள்ளார். இவர் இந்தியாவின் பல நகரங்களில் "''இங்கா''" என்ற தனது சொந்த நிலையத்தினை தொடங்கினார். பால் லக்மே அலங்கார வாரம் கோடை/உல்லாசம் 2013 நிகழ்ச்சியினை வடிவமைத்தார். முன்னாள் அமெரிக்க வெளியுறவு அமைச்சர் இலரி கிளின்டன் பால் வடிவமைத்த சால்வை மற்றும் போர்வைகள் வழங்கப்பட்டன.
கேள்வி: அக்னிமித்ரா பால் - அரசியல் வாழ்க்கை பற்றி தகவல் சொல்.
பதில்: மிகவும் பிரபலமான ஆடை வடிவமைப்பாளரான பால், 2019ஆம் ஆண்டு மார்ச் மாதம் பாரதிய ஜனதா கட்சி சேர்ந்தார். பின்னர் 2020ஆம் ஆண்டில், லாக்கெட் சாட்டர்ஜி தொடர்ந்து மேற்கு வங்காளம் பாரதிய ஜனதா கட்சியின் மகளிர் அணியின் மாநிலத் தலைவராகப் பால் பொறுப்பேற்றார். இதன் பின்னார், பாரதிய ஜனதா கட்சியின் மகளிர் அணியின் தலைவராக, மாநிலம் முழுவதும் சுற்றுபயணம் செய்து, 23 மாவட்டங்களில் உள்ள பெண்களுக்கு "உமா" என்ற சுய பாதுகாப்பு பயிற்சிப் பட்டறையினை ஏற்பாடு செய்தார். பால், மேற்கு வங்காள சட்டமன்றத் தேர்தல், 2021 அசோன்சோல் தெற்கில் பாரதிய ஜனதா கட்சியின் சட்டமன்ற வேட்பாளராகப் போட்டியிட்டார். இவர், அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்ட சயோனி கோசை 4487 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டுள்ளார். தேர்தல் பிரச்சாரத்தின் போது, அக்னிமித்ரா பால் கிழக்கு மிதனாப்பூரில் திரிணாமல் காங்கிரசு தலைவர் மம்தா பானர்ஜி குறித்து அவதூறாகப் பேசியதற்காக காவல்துறையில் புகார் அளிக்கப்பட்டுள்ளது. முதல்வர் மம்தா பானர்ஜி தனது ஆதரவாளர்களை "பொழுதுபோக்கிற்காகப் பெண்களை பாலியல் பலாத்காரம் செய்யுமாறு" கேட்டுள்ளார் எனக் கூறியதாக அவதூறு வழக்கு தொடுக்கப்பட்டது.